O populară cântăreaţă din Malaezia a murit, infectată cu COVID-19, la câteva zile după ce a născut.
O cântăreață populară din Malaezia a murit din cauza Covid-19, la doar câteva zile după ce a născut un băiețel. Presa locală relatează că întreaga familie a fost testată pozitiv pentru Covid-19 pe 25 iulie, după ce a contractat-o de la menajera lor. Vestea decesului ei a devastat fanii și alte personalități din lumea divertismentului, care și-au împărtășit durerea online.
O cântăreață populară din Malaezia a murit din cauza Covid-19, la doar câteva zile după ce a născut un băiețel, relatează BBC.Însărcinată în opt luni, Siti Sarah Raisuddin, care avea un nivel scăzut de oxigen, a fost pusă în comă indusă pentru ca bebelușul ei să poată fi adus pe lume prin intervenție chirurgicală. Copilul a fost salvat, deși nu a apucat să îl țină în brațe.Soțul ei a spus că a avut un ultim apel video cu ea înainte de a muri, în care ea plângea."(Este) ca și cum ar fi înțeles ce îi spuneam", a declarat pentru reporterii locali Shuib Sepahtu. "Doar că va fi o adevărată provocare pentru mine să le dau vestea celor trei copii ai mei despre moartea mamei lor".Presa locală relatează că întreaga familie a fost testată pozitiv pentru Covid-19 pe 25 iulie, după ce a contractat-o de la menajera lor.În zilele următoare, Siti Sarah a distribuit pe contul său de Instagram videoclipuri cu copiii ei plângând după ce au fost supuși testelor Covid, pe care le-a descris ca fiind greu de privit.Vestea decesului ei a devastat fanii și alte personalități din lumea divertismentului, care și-au împărtășit durerea online.Regele și regina Malaeziei au transmis, de asemenea, condoleanțe familiei sale. Într-o postare pe Facebook, palatul a scris: "Majestățile lor și-au exprimat, de asemenea, tristețea pentru decesul ei și au sperat că familia ei va fi răbdătoare și rezistentă în timp ce face față pierderii."Moartea lui Siti Sarah survine în condițiile în care Malaezia a relaxat marți restricțiile Covid pentru cei complet vaccinați împotriva virusului, chiar dacă țara trece prin cel mai grav val.Partidele de opoziție au cerut o regândire a unei "redeschideri prost gândite", de teamă că aceasta ar copleși și mai mult sistemul de sănătate.Luni, Malaezia a înregistrat 17.236 de infecții cu Covid și 212 decese, ridicând numărul deceselor cauzate de Covid în această țară la 10.961.Aproximativ 27,5% din populația de 31,95 milioane de locuitori a fost complet vaccinată până în prezent.